CELEX: 32008R1062
Language: lv
Date: 2008-10-28 00:00:00
Title: Komisijas Regula (EK) Nr. 1062/2008 ( 2008. gada 28. oktobris), ar ko attiecībā uz sezonālās koriģēšanas procedūrām un kvalitātes ziņojumiem īsteno Eiropas Parlamenta un Padomes Regulu (EK) Nr. 453/2008 attiecībā uz ceturkšņa statistiku par brīvajām darbvietām Kopienā (Dokuments attiecas uz EEZ)

29.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 285/3
            
         
      KOMISIJAS REGULA (EK) Nr. 1062/2008
   (2008. gada 28. oktobris),
   ar ko attiecībā uz sezonālās koriģēšanas procedūrām un kvalitātes ziņojumiem īsteno Eiropas Parlamenta un Padomes Regulu (EK) Nr. 453/2008 attiecībā uz ceturkšņa statistiku par brīvajām darbvietām Kopienā
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2008. gada 23. aprīļa Regulu (EK) Nr. 453/2008 attiecībā uz ceturkšņa statistiku par brīvajām darbvietām Kopienā (1) un jo īpaši tās 3. panta 3. punktu un 6. panta 3. punktu,
   tā kā:
   
               (1)
            
            
               Ar Regulu (EK) Nr. 453/2008 tika izveidota vienota sistēma, lai regulāri sagatavotu ceturkšņa statistiku par brīvajām darba vietām Kopienā.
            
         
               (2)
            
            
               Apkopojot īstermiņa statistiku, būtiska ir sezonālā koriģēšana. Koriģētas rindas atvieglina rezultātu salīdzināšanu un interpretēšanu laika gaitā. Koriģēto rindu nosūtīšana uzlabo valstī un starptautiskā mērogā izplatīto datu saskanīgumu.
            
         
               (3)
            
            
               Lai varētu piemērot kvalitātes rādītājus, kas izklāstīti Regulas (EK) Nr. 453/2008 6. panta 1. punktā, jādefinē dalībvalstu iesniegto kvalitātes ziņojumu kārtība, struktūra un periodiskums.
            
         
               (4)
            
            
               Ir veikta apspriešanās ar Eiropas Centrālo banku.
            
         
               (5)
            
            
               Šajā regulā paredzētie pasākumi ir saskaņā ar Statistikas programmu komitejas atzinumu,
            
         IR PIEŅĒMUSI ŠO REGULU.
   1. pants
   Sezonālās koriģēšanas procedūras
   Lai varētu piemērot Regulas (EK) Nr. 453/2008 3. panta 3. punktu, sezonāli koriģēto datu nosūtīšanu sāk vēlākais tad, kad I pielikumā norādītajā NACE 2. red. kopsavilkuma līmenī ir pieejamas laikrindas vismaz par 16 novērošanas periodiem. Periodus skaita, sākot no pirmajiem saskaņā ar Regulu (EK) Nr. 453/2008 prasītajiem datiem, kas nav sezonāli koriģēti.
   2. pants
   Kvalitātes ziņojumi
   1.   Regulas (EK) Nr. 453/2008 6. panta 2. punktā paredzēto kvalitātes ziņojumu kārtība un struktūra ir izklāstīta 2. pielikumā.
   2.   Kvalitātes ziņojumus Komisijai nosūta katru gadu vēlākais 31. augustā, un tie attiecas uz iepriekšējo kalendāro gadu. Pirmo kvalitātes ziņojumu iesniedz vēlākais 2011. gada 31. augustā.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 28. oktobrī
      
         
            Komisijas vārdā —
         
            Komisijas loceklis
         
         Joaquín ALMUNIA
         
      
   
   
      (1)  OV L 145, 4.6.2008., 234. lpp.
   
      1. PIELIKUMS
      
         NACE 2. red. kopsavilkuma līmenis
      
                  
                     NACE 2. red. iedaļas
               
               
                  Apraksts
               
            
                  A
               
               
                  Lauksaimniecība, mežsaimniecība un zivsaimniecība
               
            
                  B, C, D un E
               
               
                  Ieguves rūpniecība un karjeru izstrāde; apstrādes rūpniecība; elektroenerģija, gāzes apgāde, siltumapgāde un gaisa kondicionēšana; ūdensapgāde, notekūdeņu, atkritumu apsaimniekošana un sanācija
               
            
                  F
               
               
                  Būvniecība
               
            
                  G, H un I
               
               
                  Vairumtirdzniecība un mazumtirdzniecība; automobiļu un motociklu remonts; transports un uzglabāšana; izmitināšana un ēdināšanas pakalpojumi
               
            
                  J
               
               
                  Informācijas un komunikācijas pakalpojumi
               
            
                  K
               
               
                  Finanšu un apdrošināšanas darbības
               
            
                  L
               
               
                  Operācijas ar nekustamo īpašumu
               
            
                  M un N
               
               
                  Profesionālie, zinātniskie un tehniskie pakalpojumi; administratīvo un apkalpojošo dienestu darbība
               
            
                  O, P un Q
               
               
                  Valsts pārvalde un aizsardzība; obligātā sociālā apdrošināšana; izglītība; veselība un sociālā aprūpe
               
            
                  R un S
               
               
                  Māksla, izklaide, atpūta un citi pakalpojumi
               
            
   
      2. PIELIKUMS
      To kvalitātes ziņojumu sagatavošanas kārtība un struktūra, ko iesniedz dalībvalstis
      PREAMBULA
      Pastāvīgi cenšoties uzlabot datu un pakalpojumu kvalitāti, Eiropas Statistikas sistēma (ESS) ir pieņēmusi vispārēju kvalitātes definīciju – “produktu vai pakalpojumu īpašību un īpatnību kopums, kas atbilst noteiktām vai plānotām vajadzībām”. Lai šī definīcija būtu izmantojama, noteica šādus sešus rādītājus, kas raksturo statistikas produktu un pakalpojumu kvalitāti:
      
                  1)
               
               
                  nozīmība;
               
            
                  2)
               
               
                  precizitāte;
               
            
                  3)
               
               
                  savlaicīgums un punktualitāte;
               
            
                  4)
               
               
                  pieejamība un skaidrība;
               
            
                  5)
               
               
                  salīdzināmība;
               
            
                  6)
               
               
                  saskanība.
               
            Kvalitātes ziņojumi ir atbilstošs līdzeklis, lai saskaņoti vāktu informāciju par dažādu produktu un pakalpojumu kvalitāti. Tajos ietver informāciju, ņemot vērā visus sešus ESS kvalitātes definīcijas rādītājus, kā arī sniedz vispārīgu pārskatu par datu vākšanu valstī attiecībā uz brīvajām darba vietām. Informāciju strukturē šādi.
      VISPĀRĪGS APRAKSTS
      Vispārīgajā aprakstā attiecīgā gadījumā iekļauj šādus elementus.
      A.   Avoti, aptvērums un periodiskums
      
                  —
               
               
                  Datu avota identifikācija
               
            
                  —
               
               
                  Aptvērums (ģeogrāfiskais, NACE, uzņēmuma lielums)
               
            
                  —
               
               
                  Atsauces datumi
               
            
                  —
               
               
                  Valsts publikācijas periodiskums
               
            
                  —
               
               
                  Statistikas vienības definīcija
               
            B.   Izlases veida apsekojums
      B.1.   Izlases plāns
      
                  —
               
               
                  Izlasei izmantotā bāze
               
            
                  —
               
               
                  Izlases plāns
               
            
                  —
               
               
                  Izlases vienību saglabāšana/atjaunošana
               
            
                  —
               
               
                  Izlases lielums
               
            
                  —
               
               
                  Stratifikācija
               
            B.2.   Svērums
      
                  —
               
               
                  Īss svēruma metodes apraksts
               
            
                  —
               
               
                  Svēruma rādītāji
               
            B.3.   Datu vākšana
      
                  —
               
               
                  Īss datu vākšanas metodes(-žu) apraksts
               
            C.   Citi avoti
      Īss avota(-u) apraksts, tostarp:
      
                  —
               
               
                  Datu uzturēšanas iestāde
               
            
                  —
               
               
                  Atjaunināšanas biežums
               
            
                  —
               
               
                  Noteikumi par novecojušās informācijas svītrošanu
               
            
                  —
               
               
                  Brīvprātīga/obligāta datu sniegšana un sankcijas
               
            D.   Izpaušanas noteikumi
      Īss apraksts par to, kādos gadījumos dati jāsvītro konfidencialitātes apsvērumu dēļ.
      E.   Sezonālā koriģēšana
      Īss sezonālās koriģēšanas procedūru apraksts, īpaši saistībā ar Eiropas Statistikas sistēmas pamatnostādnēm par sezonālo koriģēšanu, kuras atbalstīja Statistikas programmu komiteja.
      1.   NOZĪMĪBA
      “Nozīmība” norāda, vai tiek sagatavota visa vajadzīgā statistika un ciktāl izmantotie jēdzieni (definīcijas, klasifikācijas u. c.) atbilst lietotāju vajadzībām.
      Kvalitātes ziņojumā iekļauj:
      
                  —
               
               
                  trūkstošo mainīgo lielumu un mainīgo lielumu trūkstošo dalījumu aprakstu,
               
            
                  —
               
               
                  progresa ziņojumu par īstenošanas pasākumiem attiecībā uz Regulā (EK) Nr. 453/2008 paredzēto ceturkšņa statistiku par brīvajam darba vietām un detalizētu plānu un grafiku, lai pabeigtu īstenošanu, un kopsavilkumu par pārējām neatbilsmēm ES jēdzieniem.
               
            Turklāt tajā var iekļaut:
      
                  —
               
               
                  kopsavilkumu, kurā ietverts valsts lietotāju un viņu galveno vajadzību apraksts, kā arī to, ciktāl tās ir apmierinātas.
               
            2.   PRECIZITĀTE
      “Precizitāte” vispārējā statistikas nozīmē ir aplēšu atbilstība attiecīgo nezināmo mainīgo lielumu patiesajām vērtībām.
      2.1.   Izlases kļūdas
      Ievērojot izlases plānu, kā precizitātes rādītāju aprēķina brīvo darba vietu skaita variāciju koeficientu un nosūta NACE jaunākās redakcijas sadaļu līmenī un lieluma klašu dalījumā (1–9/10+ darbinieki).
      Ja variāciju koeficientu nevar aprēķināt, tā vietā iesniedz izlases kļūdas aplēsi, kas izteikta kā brīvo darba vietu skaits absolūtos skaitļos.
      2.2.   Kļūdas, kas nav saistītas ar izlasi
      2.2.1.   Aptvēruma kļūdas
      Kvalitātes ziņojumā attiecīgā gadījumā iekļauj šādu informāciju par aptvērumu:
      
                  —
               
               
                  tabulu, kurā atspoguļots izlases uzņēmējdarbības vienību skaits un to uzņēmējdarbības vienību īpatsvars, kas pārstāvētas izlases(-šu) reģistrā(-os), lieluma klašu (stratu) dalījumā,
               
            
                  —
               
               
                  atšķirību aprakstu starp pārskata un pētījuma iedzīvotāju grupām,
               
            
                  —
               
               
                  klasifikācijas kļūdu aprakstu,
               
            
                  —
               
               
                  atšķirību aprakstu starp atsauces datumiem un pārskata ceturksni,
               
            
                  —
               
               
                  citu būtisku informāciju.
               
            N.B.! Ja izmanto atsevišķus administratīvus datus, jāiesniedz līdzīga analīze, pamatojoties uz administratīvo atsauces datni, tostarp kļūdas saistībā ar datu sniegšanu un svītrošanu.
      2.2.2.   Mērījumu un apstrādes kļūdas
      Kvalitātes ziņojumos iekļauj:
      
                  —
               
               
                  informāciju par mainīgajiem lielumiem, kuriem ir ar mērījumiem un apstrādi saistītas kļūdas, ko nevar uzskatīt par nebūtiskām,
               
            
                  —
               
               
                  informāciju par galvenajiem tādu mērījumu un apstrādes kļūdu cēloņiem, ko nevar uzskatīt par nebūtiskām, un, ja iespējams, korekcijai piemērojamām metodēm.
               
            2.2.3.   Kļūdas, kas saistītas ar datu nesniegšanu
      Kvalitātes ziņojumos attiecīgā gadījumā iekļauj šādu informāciju par kļūdām, kas saistītas ar datu nesniegšanu:
      
                  —
               
               
                  vienības atbilžu rādītājs,
               
            
                  —
               
               
                  pozīcijas (datu) trūkstošās vērtības aprēķināšanas rādītājs un metodes un, ja iespējams, aprēķinu ietekme uz nosūtīto mainīgo lielumu novērtējumu.
               
            N.B.! Ja izmanto atsevišķus administratīvus datus, tad tā vietā, lai norādītu, ka dati nav sniegti, norāda, ka nav pieejams administratīvo datu kopums vai pozīcija.
      2.2.4.   Modeļa pieņēmuma kļūdas
      Ja izmanto modelēšanu, kvalitātes ziņojumos iekļauj izmantoto modeļu aprakstu. Īpaši jāuzsver modeļi to kļūdu korekcijai, kas nav saistītas ar izlasi, piemēram, visu prasīto lielumu klašu vai NACE dalījuma vienību aptvērums, trūkstošo datu aprēķināšana vai ekstrapolācija vienības datu trūkuma korekcijai.
      N.B.! Ja izmanto atsevišķus administratīvus datus, tad paskaidro, kā administratīvie jēdzieni atbilst teorētiskās statistikas jēdzieniem. Ir jāinformē par jebkurām valsts tiesību aktu pārmaiņām, kas izraisa piemēroto definīciju pārmaiņas un, ja iespējams, ietekmē rezultātus.
      2.2.5.   Pārskatīšanas
      Dalībvalstis var iesniegt pārskatīšanu uzskaitījumu, tostarp publicēto brīvo darba vietu skaita pārskatīšanu vēsturi, un kopsavilkumu par pārskatīšanu iemesliem.
      2.2.6.   Noviržu aplēses
      Attiecībā uz kopējo brīvo darba vietu skaitu nosūta to absolūtos skaitļos izteikto brīvo darba vietu kļūdu novērtējumu, kas nav saistītas ar izlases plānu, turklāt, ja iespējams, šīs regulas 1. pielikumā norādītajā NACE 2. red. kopsavilkuma līmenī un lieluma klašu dalījumā (1–9/10+ darbinieki).
      3.   SAVLAICĪGUMS UN PUNKTUALITĀTE
      3.1.   Savlaicīgums
      Informācijas “savlaicīgums” atspoguļo laiku starp tās pieejamību un to notikumu vai parādību, ko tā raksturo.
      Kvalitātes ziņojumos jāietver informācija par laikposmu starp datu izplatīšanu valsts līmenī un datu pārskata periodu.
      3.2.   Punktualitāte
      “Punktualitāte” attiecas uz laikposmu starp datu izplatīšanas datumu un mērķa datumu, kad tie jāiesūta, piemēram, atsaucoties uz datumiem, kas paziņoti oficiālajos datu izplatīšanas kalendāros, noteikti regulās vai par kuriem partneri iepriekš vienojušies.
      Lai saprastu un novērstu problēmas, kas saistītas ar punktualitāti, par pēdējiem četriem ceturkšņiem jāsniedz informācija attiecībā uz apsekojuma īstenošanas procesu valsts līmenī, īpašu uzmanību pievēršot plānoto un faktisko termiņu atbilstībai:
      
                  —
               
               
                  termiņi respondentu atbilžu sniegšanai, ietverot atgādinājumus un turpmākus pasākumus,
               
            
                  —
               
               
                  periods statistikas datu vākšanai uz vietas,
               
            
                  —
               
               
                  datu apstrādes periodi,
               
            
                  —
               
               
                  pirmo rezultātu publicēšanas datumi.
               
            4.   PIEEJAMĪBA UN SKAIDRĪBA
      4.1.   Pieejamība
      “Pieejamība” attiecas uz fiziskajiem apstākļiem, kādos lietotāji var iegūt datus: kur doties, kā piekļūt, piegādes laiks, atbilstoši tirgus apstākļi (autortiesības u. c.), mikrodatu vai makrodatu pieejamība, dažādi formāti un datu nesēji (papīrs, datnes, CD-ROM/DVD, internets …) utt.
      Kvalitātes ziņojumos attiecīgā gadījumā jāiekļauj šāda informācija par rezultātu izplatīšanas metodēm:
      
                  —
               
               
                  izplatīšanas shēma, tostarp adresāts, kam rezultāti ir nosūtīti,
               
            
                  —
               
               
                  atsauces uz galveno rezultātu publikācijām, tostarp tām, kurām pievienotas piezīmes teksta, grafiku, karšu u. tml. veidā,
               
            
                  —
               
               
                  informācija par tiem rezultātiem, kurus, ja tādi ir, nosūta statistiskās novērošanas vienībām, kas iekļautas izlasē.
               
            4.2.   Skaidrība
      “Skaidrība” attiecas uz saprotamību, tostarp informāciju par datu informācijas vidi, t. i., vai datiem ir pievienoti atbilstoši metadati, ilustrācijas, piemēram, grafiki un kartes, vai ir pieejama informācija par to kvalitāti (arī par izmantošanas ierobežojumiem) un apmērs, kādā sniedz papildu palīdzību.
      Kvalitātes ziņojumos attiecīgā gadījumā jāiekļauj šāda informācija par rezultātu saprotamību un metadatu pieejamību:
      
                  —
               
               
                  sniegto metadatu apraksts un atsauces uz tiem,
               
            
                  —
               
               
                  atsauces uz metodiskajiem pamatdokumentiem, kas saistīti ar sniegto statistiku,
               
            
                  —
               
               
                  to galveno darbību apraksts, ko valsts statistikas dienesti veikuši, lai informētu lietotājus par datiem.
               
            5.   SALĪDZINĀMĪBA
      5.1.   Ģeogrāfiskā salīdzināmība
      Kvalitātes ziņojumos ietver informāciju par atšķirībām starp valsts un Eiropas jēdzieniem un, cik iespējams, to ietekmi uz novērtējumu.
      5.2.   Salīdzināmība laikā
      Kvalitātes ziņojumos ietver informāciju par definīciju, aptvēruma un metožu atšķirībām jebkuros divos sekojošos ceturkšņos un to ietekmi uz novērtējumu.
      6.   SASKANĪBA
      Statistikas “saskanība” ir tās atbilstība ticamai apvienošanai dažādos veidos un izmantošanai dažādās jomās. Tomēr parasti vieglāk ir norādīt datu nesaskanību, nevis pierādīt to saskanību.
      Kvalitātes ziņojumos iekļauj datu salīdzinājumus par brīvo darba vietu skaitu no citiem attiecīgiem avotiem, ja tie ir pieejami, gan attiecīgā gadījumā kopumā, gan NACE sadaļu dalījumā, un norāda iemeslus, ja rādītāji būtiski atšķiras.
      
         Pirmajā kvalitātes ziņojumā attiecībā uz retrospektīviem datiem ietver arī šādu informāciju:
      
      
                  —
               
               
                  izmantoto retrospektīvo datu avotu aprakstu un izmantotās metodoloģijas aprakstu,
               
            
                  —
               
               
                  aprakstu par jebkādām atšķirībām starp retrospektīvo datu aptvērumu (saimnieciskās darbības, darbinieki, mainīgie lielumi) un pašreizējo datu aptvērumu,
               
            
                  —
               
               
                  aprakstu par retrospektīvo datu un pašreizējo datu salīdzināmību.